অনুবাদ ও সম্পাদনায় ❝ শান্ত কুমার দাস ❞
张国荣 লেজলি চিউং
林青霞 ব্রিগিট্টে লিন
梁朝偉 টনি লেউং চিউ-ওয়াই
劉嘉玲 কারিনা লাউ
梁家辉 টনি লেউং কা-ফাই
杨采妮 চার্লি ইয়ং
张学友 জ্যাকি চেউং
বিশেষ চরিত্র ম্যাগি চেউং (張曼玉)
চিত্রনাট্য ও পরিচালনায় ওয়াং কার ওয়াই (王家衛)
⭐ ⭐ ⭐ এটি আমার ❝১০৬তম❞ পূর্ণাঙ্গ বাংলা সাবটাইটেল ⭐ ⭐ ⭐
বৌদ্ধ শাস্ত্রে লেখা আছে,
"নিশান নড়ে না। পবন বয় না।"
"অশান্তিতে আছে মানুষের হৃদয়।"
東邪西毒 ASHES OF TIME
এটা পুর্ণগ্রাস সুর্যগ্রহনের বছর। খরা পৃথিবীকে গ্রাস করেছে।
খরা মানে সমস্যা।
আর সমস্যা মানে ভালো ব্যবসা।
আমি "হোয়াইট ক্যামেল" পর্বত থেকে এসেছি।
আমার নাম ওউইয়াং ফেং।
আমি সমস্যা সমাধানে বিশেষজ্ঞ।
তোমাকে দেখে, আমি বলতে পারি যে তোমার বয়স প্রায় চল্লিশ বছর।
এই ৪০ বছরে,
নির্দিষ্ট কিছু লোকের সাথে নিশ্চয়ই দেখা করতে চাও নি।
হয়তো তারা তোমাকে কষ্ট দিয়েছে।
হয়তো তুমি তাদের হত্যা করার কথাও ভেবেছো।
কিন্তু হয় তোমার সাহস হয়নি...
কিংবা তুমি নিজে করতে চাও নি।
আসলে হত্যা করাটা তেমন কোনো ব্যাপার না।
এখন আমার একজন বন্ধু আছে যে কিছু মার্শাল আর্ট জানে।
ও দিনকাল এখন খারাপ যাচ্ছে।
ওকে অল্প কিছু টাকা দিলে, তোমার জন্য ওই লোকটিকে দুনিয়া থেকে সরিয়ে দেবে।
চিন্তা করে দেখো।
সত্যি বলতে কি, হত্যা করা মোটেও সহজ নয়।
কিন্তু জীবিকার তাগিদে,
অনেকেই এই ঝুঁকি নিতে চায়।
হোয়াইট ক্যামেল পর্বত ত্যাগ করে,
চলে এলাম এই মরুভূমিতে...
নতুন জীবন শুরু করতে।
জিংঝে- বসন্ত আসছে [পূর্ব এশিয়ার ঐতিহ্যবাহী চন্দ্র-সৌর ক্যালেন্ডারের বছরের ২৪টি পর্যায়ের তৃতীয় অংশ, (প্রায় ১৪ মার্চ থেকে ২৯ মার্চ পর্যন্ত)]
আজ দ্বিতীয় চান্দ্র মাসের ষষ্ঠ দিন। পোকারা জেগে উঠছে।
প্রতি বছর এই সময়ে, এক বন্ধু বেড়াতে আসে।
ওর নাম হুয়াং ইয়াওশি।
ও এক অদ্ভুত মানুষ।
সবসময় পূর্ব দিক থেকেই আসে।
বছরের পর বছর ধরে ও এটা করে আসছে।
এবার একটা উপহার দিতে এসেছে ও।
সম্প্রতি দেখা হওয়া একজন...
আমাকে এই মোদিরার পাত্রটা দিয়েছে।
সে বলেছে যে, এই মোদিরায় জাদু আছে।
এক কাপ পান করলেই তোমার অতীতকে ভুলে যাবে।
অনর্থক কথা ভেবে হেসে উড়িয়ে দিলাম।
এরকম মোদিরার অস্তিত্ব কীভাবে থাকতে পারে?
সেই নারী বললো যে, মানুষের সকল সমস্যার মূল হলো...
স্মৃতি।
অতীত ভুলে গেলে,
প্রতিটা দিনই হবে একটা নতুন সূচনা।
দারুণ না?
এই পাত্র তোমার জন্য।
কিন্তু আমার সাথে ভাগ করে নিতে কোনো সমস্যা নেই তোমার,
তাই না?
আমি এই পাগলের প্রলাপে বিশ্বাস করি না।
তাই এক চুমুকও পান করলাম না।
কিন্তু দেখে মনে হলো এতে কাজ হয়।
সেই রাতে, হুয়াং ধীরে ধীরে ওর স্মৃতিশক্তি হারিয়ে ফেলে।
আমাদের সাক্ষাৎ কিভাবে হয়েছে মনে আছে?
পুরোপুরি মনে নেই।
তাহলে তুমি এখানে কিভাবে এলে?
আমার মনে পড়ছে না।
পাখির খাঁচাটার দিকে তাকিয়ে রয়েছো কেন?
কারণ এটা চেনা চেনা লাগছে।
সে রাতে ও খুব মাতাল ছিলো।
প্রাতে ঘোড়ায় চেপে চলে গেল।
জানি না ওর দুশ্চিন্তার হেতু কী,
হয়তো কোনো নির্দিষ্ট মহিলার কারণে।
এক মাস পরে, হুয়াং ইয়াংশিকে দক্ষিণে দেখা গেলো...
ওর সবচেয়ে ভালো বন্ধুর শহরে।
আগেও একবার ও ওর বন্ধুর বিয়েতে গিয়েছিলো সেখানে।
সেই দম্পতির সাথে সময় যাপন করে।
একদিন হঠাৎ করেই ওর বন্ধু শহর ছেড়ে চলে যায়।
এর পরে, হুয়াংও চলে যায় এবং আর ফিরে আসেনা।
মোদিরা দেব তোমায়?
জল হলেই চলবে।
আমরা একে অপরকে চিনি, তাই না?
শুধু তাই নয়।
তুমি একসময় আমার সবচেয়ে ভালো বন্ধু ছিলে।
কিন্তু এখন আর নই।
এখানে কেন এসেছো?
সম্প্রতি একজনের সাথে দেখা করেছি,
সে আমাকে এই মোদিরার ভান্ড দিয়েছে।
এর এক পেয়ালা খেলেই তুমি তোমার অতীত ভুলে যাবে।
আমি পরখ করে দেখেছি।
এটা কাজ করে।
চেখে দেখবে না কি?
জল আর মোদিরার মধ্যে পার্থক্য কি জানো?
মোদিরা আত্মাকে উষ্ণ করে।
জল নিয়ে আসে শীতলতা।
আবার এখানে দেখা হবে তোমার সাথে?
না।
একবার শপথ করেছিলাম যে আমি যদি এই লোকটাকে আবার দেখি তবে আমি তাকে হত্যা করবো।
কিন্তু শপথ রাখতে পারিনি।
কারণ আমাদের যখন আবার দেখা হয়, আমার চোখ আর তাকে দেখতে পায়নি।
তুমি কি পুরুষ না নারী?
আমি মহান মুরং গোষ্ঠীর...
রাজকুমারী।
আমায় এভাবে স্পর্ধা করার সাহস দেখাও?
জানো না আমি তোমাকে মেরে ফেলবো?
তুমি মাতাল হয়ে আছো।
যুবা বয়সে, হুয়াং ইয়াওশি ছিলো একজন স্বাধীনচেতা।
লোকে সহজে ওর প্রতি মুগ্ধ হয়ে যায় এবং প্রায়শই কষ্ট পায়।
সেই রাতে, হুয়াং প্রায় মরতে মরতে বেঁচে যায়।
প্রতি বছর এমন কিছু মাস থাকে যখন মনে হয় কারও আমার পরিষেবার প্রয়োজন নেই।
গত বছর বসন্তে ব্যবসায় মন্দা ছিল।
পুরো এক মাসে, কেবল একজন গ্রাহককেই পেয়েছি।
তোমায় একজনকে হত্যা করতে হবে।
তার নাম হুয়াং ইয়াওশি।
সে বর্তমান সময়ের সেরা একজন তলোয়ারবাজ।
কাজটা সহজ হবে না।
তাকে যে কোনো মূল্যে মৃত দেখতে চাই। টাকা পয়সা যত লাগে দিবো।
কিন্তু একটা শর্ত আছে।
সে কিভাবে মরবে সেটা আমি ঠিক করবো।
আমি চাই সে সবচেয়ে বেদনাদায়ক মৃত্যু ভোগ করুক।
সে এমন কী করেছে?
অন্য নারীর জন্য...
আমার বোনের সাথে বিশ্বাসঘাতকতা করেছে সে।
সে নিজেকে মুরং গোষ্ঠীর একমাত্র ছেলে, মুরং ইয়াং বলে পরিচয় দেয়।
গুসু শহরের বাইরে, পীচ ফুলের উদ্যানে হুয়াংয়ের সাথে তার দেখা হয়েছে।
সেটা ছিলো প্রথম চান্দ্র মাসের চতুর্থ দিন। বসন্তের প্রথম দিন।
পঞ্জিকা অনুসারে,
"পুবের বায়ু উষ্ণ হয়।"
এটা নতুন করে শুরু করার দিন।
সেই রাতে, হুয়াং তার সাথে একটা রসিকতা করেছিলো।
যদি তোমার বোন থাকে,
আমি তাকে বিয়ে করবো।
বেশ।
আশা করি তুমি তোমার কথা রাখবে।
তবে তোমাকে সতর্ক করছি, প্রতিশ্রুতি ভঙ্গ করবে না।
যদি করো,
আমি তোমাকে হত্যা করবো।
তারা তার বোনকে দেখার ব্যবস্থা করলো।
কিন্তু হুয়াং ইয়াওশি আর আসে না।
আমার ভাই কি তোমার সাথে দেখা করতে এসেছিলো?
কে তোমার ভাই?
ওর নাম মুরং ইয়াং।
নামটা আমার পরিচিত।
ও কি তোমায় একজনকে মারতে বলেছে?
ভুলে গেছি।
আমার কথা স্মরণে রেখো!
তুমি ওর প্রস্তাব মেনে নিলে তোমাকে মেরে ফেলবো।
তোমার ভাই একজন উদার মানুষ।
আমি তার প্রস্তাব ফিরিয়ে দিতে পারবো না।
তার মতো ভালো টাকা দেয় এমন মানুষ আজকাল বিরল।
যদি তার প্রস্তাব প্রত্যাখ্যান করো,
আমি ক্ষতিপুরণ হিসেবে দ্বিগুণ অর্থ প্রদান করবো।
কিন্তু আমার একটা শর্ত আছে।
তোমায় একজনকে মারতে হবে,
আমার ভাই, মুরং ইয়াংকে!
তোমাদের দুজনের সম্পর্ক বড়ই অদ্ভুত।
তুমি সত্যিই তোমার ভাইকে এতটা ঘৃণা করো?
হ্যাঁ!
ও আমাকে হুয়াং ইয়াওশির সাথে থাকতে দেবে না।
ও মনে করে আমি শুধু ওরই।
তাই ওকে মরতে হবে।
আমার বোন কি তোমাকে কিছু করতে বলেছে?
হ্যাঁ।
ওর কথা মতো যদি তুমি করো...
তাহলে তোমাকে হত্যা করবো।
কতটা যত্নশীল ভাই।
আমার তো একমাত্র ও-ই আছে।
আমাকে ওকে রক্ষা করতে হবে।
ও তোমাকে কী করতে বলেছে?
তার হয়ে একজনকে হত্যা করতে।
মুরং ইয়াং নামের একজনকে।
এর পেছনে নিশ্চয়ই হুয়াং ইয়াওশির হাত আছে।
তার হাত থাকুক কিংবা না থাকুক, সে একই কাজ করতো।
সে তোমার থেকে মুক্ত হতে চায়।
আমি এটা কখনোই হতে দিবো না...
যতদিন আমি বেঁচে আছি।
আমার ভাইয়ের সাথে আজ দেখা হয়েছিলো, তাই না?
তোমাকে বলেছে সে?
কেন মারোনি ওকে?
যদি আমি মারি তাহলে টাকা কে দেবে?
তোমার ভাইকে হত্যা করা কঠিন নয়...
কারণ তার কোনো দুর্বলতা নেই।
জানো সেটা কী?
তুমি।
আমি তাকে বলেছিলাম তুমি তাকে হত্যা করাতে চাও কেবল তার প্রতিক্রিয়া দেখার জন্য।
কখনো ভেবেছো সে তোমাকে তার নিজের জন্য চায় বলে...
হুয়াংয়ের সাথে থাকতে দিতে চায় না?
যদি তাই হয়,
তাহলে কতটা প্রবলভাবে সে তোমাকে চায়?
ও চায় আমি চিরকাল ওর সাথে থাকি।
তাহলে সে তোমাকে খুব করে চায়।
আমি জানি।
কিন্তু আমি ওকে চাই না।
আমি কেবল হুয়াংকেই চাই।
সে নিশ্চয়ই সন্তপ্ত।
তো কী হয়েছে?
আমার দুঃখ অসহনীয়।
আমি কেন আমার দুর্দশায় একা থাকব?
আমি ওকে বোঝাতে চাই যে ভালোবাসার কেউ প্রত্যাখ্যান করলে কেমন লাগে।
তুমি এক নিষ্ঠুর নারী।
আর যদি তাকে ব্যাপারটা কষ্ট দেয়?
ওটাই ওর প্রাপ্য!
আমাকে এসব জিজ্ঞেস করছো কেন?
তোমার ভাই আমাকে একটা প্রশ্ন করেছে।
এর উত্তরটা বের করতে আমার অনেক সময় লেগেছে।
একজন মানুষকে হত্যা করার সবচেয়ে বেদনাদায়ক উপায় হলো...
সে যাকে ভালোবাসে প্রথমে তাকে হত্যা করা।
কিন্তু আমি তো তা করতে পারবো না।
যদি তোমায় হত্যা করি,
আমাকে টাকা কে দেবে?
ঠিক বলেছি না?
কেউ একজন আমাকে হত্যা করার চেষ্টা করছে।
কেন?
তারা বলে যে আমি সেই নারী যাকে হুয়াং ইয়াওশি সবচেয়ে বেশি ভালবাসে।
তাদেরকে আমায় মারতে দিও না।
সেই সাঁঝে, সে এখানেই থেকে যায়।
আমি তাকে শান্ত করার জন্য কিছু মোদিরা দিই।
কিছুটা পান করার পর, সে ঘুমের সাগরে তলিয়ে গেল।
আমার বোনকে কোথায় লুকিয়ে রেখেছো?
কিসের ভিত্তিতে এহেন প্রশ্ন করলে?
আমি জানি ও নিখোঁজ হওয়ার আগে ...
তোমার সাথেই ওর শেষ দেখা হয়েছিলো।
এক রাতে সে এখানে এসেছিলো।
সে বলেছিলো সে বিপদে আছে আর তার লুকোনোর প্রয়োজন,
কিন্তু পরে সে চলে যায়।
সে কি বাড়িতে ফেরেনি?
আমার বোনের সাথে কারো কোনো বিদ্বেষ নেই।
কেন ওকে কেউ হত্যা করতে চাইবে?
সে বলেছিলো এর কারণ হলো সে সেই নারী যাকে হুয়াং ইয়াওশি সবচেয়ে বেশি ভালবাসে।
বাজে কথা।
হুয়াং যদি তাকে ভালোবাসতোই...
তাহলে ওকে ছেড়ে কেন চলে গেলো?
কিছু মানুষ বুঝতে পারে না কে তাদের ভালোবাসে...
যতক্ষণ না সেই ব্যক্তি তাদের ছেড়ে চলে যায়।
হয়তো হুয়াংও সেরকম একজন।
ও নয় এমন।
তুমি এতটা নিশ্চিত কিভাবে হচ্ছো?
কারণ সে অন্য নারীর প্রতি মোহাবিষ্ট।
মানুষ সবসময় তাদের কষ্ট ঢেকে রাখার উপায় খুঁজে বেড়ায়।
আসলে মুরং ইন এবং মুরং ইয়াং ছিলো একই মানুষের দুটি ভিন্ন দিক। [ইন্টারনেটে ইন-ইয়াং সম্পর্কে পড়তে পারেন।]
আর এই দুই পরিচয়ের আড়ালে লুকিয়ে ছিল এক ক্ষতবিক্ষত আত্মা।
তুমি মাতাল হয়ে আছো, মুরং সাহেব।
সাহেব?
ভুল হচ্ছে তোমার।
আমি মুরং সাহেব নই,
বরং মহান মুরং গোষ্ঠীর...
রাজকুমারী।
আমার নাম মুরং ইন।
আর তুমি কে?
আমাকে মনে নেই তোমার?
তুমি একসময় আমাকে বিয়ে করার প্রতিশ্রুতি দিয়েছিলে।
কীভাবে ভুলতে পারি তোমায়?
তাই?
সেদিন তুমি গুসু শহর হয়ে যাচ্ছিলে,
আমরা দুজনে একসাথে পীচ ফুলের বাগানে মোদিরা পান করেছিলাম।
তুমি মাতাল ছিলে। আমার মুখ স্পর্শ করেছিলে।
এবং বলেছিলে,
যদি আমার বোন থাকে,
তুমি তাকে বিয়ে করবে।
তুমি জানতে পুরুষের ছদ্মবেশে আমি এক নারী ছিলাম।
কেন বলেছিলে ও কথা?
একজন মাতালের কথাকে ...
সত্য বলে ধরে নেয়া যায় না।
সেই কথাগুলো ...
আমাকে এতদিন তোমার জন্য অপেক্ষা করিয়ে রেখেছে।
বলেছিলাম আমাকে তোমার সাথে নিয়ে চলো,
কিন্তু তুমি মেনে নিলে না।
তুমি বললে তোমার হৃদয়ে দুজনের জন্য জায়গা নেই।
মুরং ইনকে তো তুমি ভালোবাসতেই।
কীভাবে তুমি অন্য নারীর প্রেমে পড়তে পারলে?
জানো কি আমি সেই নারীর সন্ধান করছিলাম?
যখন আমি কানাঘুষো শুনলাম যে তুমি তাকে সবচেয়ে বেশি ভালবাসো,
আমি তাকে হত্যা করতে গিয়েছিলাম।
কিন্তু আমি তা করতে পারিনি,
কারণ তাতে গুজবটা সত্য বলে প্রমাণিত হবে।
নিজেকে বহুবার জিজ্ঞেস করেছি,
আমিই কি সেই নারী যাকে তুমি সবচেয়ে বেশি ভালোবাসো?
কিন্তু আমি আর জানতে চাই না।
আর যদি তোমায় কখনো এই প্রশ্ন করি,
মিথ্যে বলবে দয়া করে।
তোমার হৃদয় সায় না দিলেও,
দয়া করে বলবে আমাকেই তুমি সবচেয়ে বেশি ভালোবাসো।
ধীরে ধীরে কেটে গেল সেই রজনী,
কারণ মনে হচ্ছিলো যেন আমি একই সাথে দুজনের সাথে কথা বলছি।
আর পারলাম না...
কে মুরং ইন...
কে মুরং ইয়াং সেটা বুঝতে।
মুরং ইন?
মুরং ইয়াং?
বলো না,
কাকে তুমি সবচেয়ে বেশি ভালোবাসো?
তুমি বিনা আর কেউ না।
একবার, এক নারী আমাকে এই প্রশ্নটাই করেছিলো।
কিন্তু উত্তর দিইনি আমি।
নিজেকে হুয়াং ইয়াওশির জায়গায় রেখে বুঝলাম...
কথাগুলো বলা এতটা কঠিন কিছু না।
সেই রাতে যখন আমি শুয়ে ছিলাম,
কারো হাতের স্পর্শ অনুভব করলাম।
আমি জানতাম, যে পুরুষকে সে স্পর্শ করতে চায় সেটা আমি নই।
কিন্তু সে যেভাবে আমাকে অন্য পুরুষ হিসেবে কল্পনা করছিলো,
আমিও তেমনি অন্য নারীর স্বপ্নে বিভোর ছিলাম।
তার হাতগুলো ছিলো কোমল...
একদম আমার ভাইয়ের বউয়ের হাতের মতো।
ওই রাতের পরে আর কেউ মুরং ইন ও মুরং ইয়াংকে দেখেনি।
কয়েক বছর পরে, রহস্যময় অতীতের সওয়ারি করা এক অজানা তরোয়ালধারীর...
কিংবদন্তি ছড়িয়ে পড়ে।
কিংবদন্তি বলে যে নারীটি তার নিজের প্রতিবিম্বের সাথে তরবারি চালানোর অনুশীলন করেছিলেন ...
কারণ তিনি তার চেয়ে আরও দক্ষ প্রতিপক্ষ খুঁজে পাননি।
শিয়াঝি- গ্রীষ্ম আসছে [পূর্ব এশিয়ার ঐতিহ্যবাহী চন্দ্র-সৌর ক্যালেন্ডারের বছরের ২৪টি পর্যায়ের দশম অংশ, (প্রায় ৩১শে জুন থেকে ১৬ই জুলাই পর্যন্ত)]
কী চাও তুমি?
আমার ছোট ভাইয়ের প্রতিশোধ নিতে চাই।
কী হয়েছে তার?
কয়েকদিন আগে একদল তলোয়ারবাজ আমাদের বাড়ির পাশ দিয়ে যাচ্ছিলো।
ঘটনাক্রমে আমার ভাই তাদের একজনকে আঘাত করে।
তারা ওকে হত্যা করে।
এটা কি স্থানীয় বিচারককে বলা উচিত নয়?
তারা সেনাদলের লোক।
বিচারক কোনোক্রমে সাহস করবেন না।
কত দিতে পারবে?
আমরা দরিদ্র পরিবার।
আমার কাছে শুধু এই ডিমগুলো আর আমার খচ্চরটা আছে।
মৃত্যুর আগে, আমার মা আমাকে এই খচ্চরটি যৌতুক হিসেবে দিয়েছিলো।
তোমার ভাইয়ের প্রতিশোধ নিতে চাইলে,
তোমার কাছে টাকা থাকতে হবে।
একটা খচ্চরের বিনিময়ে কেউই সেই তলোয়ারবাজদের হত্যা করার ঝুঁকি নেবে না।
প্রতিশোধের একটা মূল্য আছে।
তুমি যদি এতটা সুন্দর না হতে,
আমি তোমাকে প্রতিশোধের ধারণা ত্যা গ করতে বলতাম।
আমাকে ভুল বুঝো না। আমি পরোক্ষভাবে কিছু বলছি না।
কিন্তু তোমার জানা উচিত যে...
তোমার মূল্য একটা খচ্চরের চেয়েও বেশি।
বুঝতে পেরেছো?
আমি ওই ধরনের নারী নই।
যদি তোমার টাকা-ই চাই,
আমি এখানে অপেক্ষা করবো...
যতক্ষণ পর্যন্ত না অন্য কেউ সাহায্য করতে এগিয়ে আসে।
জানি না সে কি সরল ছিলো...
না কি তার কাছে দেয়ার মতো সত্যিই কিছু ছিলো না।
এখান থেকে,
তাকে দেখতে অনেকটা আমার পরিচিত একজনের মতো লাগছে।
এরপরের রাতগুলোতে,
আমি একই স্বপ্ন বারবার দেখতে থাকি।
স্বপ্নে দেখতাম আমার মাতৃভূমির প্রস্ফুটিত পীচ ফুলগুলো।
হঠাৎ টের পেলাম...
অনেক কাল যাবৎ আমি হোয়াইট ক্যামেল পর্বতে ফিরে যাইনি।
তোমার চোখে কোনো সমস্যা হয়েছে?
ছোটবেলা থেকেই আমার দৃষ্টিশক্তি কম ছিল।
বৈদ্য বলেছিলেন ৩০ বছর বয়সের মধ্যে আমি সম্পূর্ণ দৃষ্টিহীন হয়ে যাবো।
বয়স কত তোমার?
প্রায় ৩০।
কী মনে করে এখানে এলে?
প্রতি বছর বসন্তে আমার শহরের পীচ গাছগুলো সুন্দর ফুলরাজিতে ছেয়ে যায়।
আমি পুরোপুরি দৃষ্টিহীন হয়ে যাওয়ার আগে সেগুলো আরও একবার দেখতে চাই,
কিন্তু আমার কাছে এখন কোনো টাকা অবশিষ্ট নেই।
লোকজন বলে, তুমি না কি সবার সমস্যার সমাধান করো।
আমাকে সাহায্য করতে পারবে?
আমার এক বন্ধু কয়েক মাস আগে কিছু দস্যুকে হত্যা করেছে।
দস্যুদের দল শীঘ্রই প্রতিশোধ নিতে ফিরে আসবে।
আমার বন্ধু মারা গেছে।
গ্রামবাসীরা টাকা সংগ্রহ করছে...
নিরাপত্তার জন্য একজন তলোয়ারবাজকে নিয়োগ দিতে।
আমি একজন স্থানীয় তলোয়ারবাজের কথা শুনেছি যে খুব চটপটে ও দ্রুত।
সে এখনো এখানে আছে?
তুমি জেনে কী করবে?
আমি দেখতে চাই সে কতটা চটপটে।
আমার এখানে আসা উচিত হয়নি।
এখন অনেক দেরী হয়ে গেছে।
কেবল এক হাত হারাতে হবে?
না।
তোমাকে তোমার জীবন হারাতে হবে!
তুমি সঠিকভাবে বুঝতে পারোনি।
আমার আসা উচিত হয়নি কারণ তুমি আমার যোগ্য প্রতিপক্ষ নও।
আমি কেবল এক হাত হারানোর কথা বলেছিলাম,
কিন্তু তুমি জীবন হারানোরই প্রস্তাব দিলে।
আমায় সাহায্য করতে পারেন, মহাশয়?
সে একজন সর্বস্বান্ত তলোয়ারবাজ হলেও,
সে সুশৃঙ্খলভাবে জীবনযাপন করতো।
প্রতিদিন সে খাবার ও পানীয়ের জন্য একবার করে আসতো...
এবং সুর্যাস্তের সময় চলে যেত।
ওই মেয়েটার দিকে তাকিয়ে আছো কেন?
তাকে দেখে একজনের কথা মনে পড়ে।
তোমার স্ত্রী?
তার কথা এই মনে পড়লে,
রাস্তায় রাস্তায় কেন জীবন কাটাচ্ছো?
সে আমার সবচেয়ে ভালো বন্ধুকে ভালোবাসে।
দস্যুগুলো কবে আসবে এখানে?
সম্ভবত আগামী কয়েকদিনের মধ্যে।
যত তাড়াতাড়ি আসেই ততই ভালো।
আমি পীচ ফুলের সৌন্দর্য অবলোকনের সুযোগ হারাতে চাই না।
ফুল ফোটে নিজ ঋতুতে।
কিন্তু দস্যুদের আগমনী সময় আগে থেকে অনুমান করা কঠিন।
সে গ্রামের বাইরে প্রতিটাদিন অপেক্ষা করতো।
প্রতিটাদিনের অপেক্ষা গড়িয়ে রাতে গিয়ে ঠেকতো।
যদিও সে সুর্যাস্তের পর প্রদীপ জ্বালাতো,
আমি জানতাম সে রাতে দেখতে পায় না।
আমাকে তুমি পছন্দ করো না?
তুমি বাড়ি ফিরতে চাও?
হ্যাঁ।
তুমি কি বিবাহিত?
কেন?
আমি নিশ্চিত তুমি তোমার স্ত্রীকে অনেক ভালোবাসো।
তা বলতে পারো।
তাহলে তাকে ছেড়ে চলে গেলে কেন?
আমায় আরেকটু পানীয় ঢেলে দিতে পারো?
আজ মনে হচ্ছে তুমি মোদিরা পানের মেজাজে আছো।
কাল হয়তো আর পান করার সুযোগ পাবো না।
আমার অনুমান দস্যুর দল...
ঊষাকালের পূর্বেই পৌঁছাবে।
আমি তোমাকে একটা লণ্ঠন দিয়ে দেবো।
দরকার নেই।
তুমি আর দেখতে পাও না, না?
পাই, যদি সূর্যের আলো থাকে।
প্রার্থনা করো কালকের দিনটা যেন রৌদ্রজ্জ্বল থাকে।
যদি আমি সূর্যাস্তের সময়ের মধ্যে না ফিরি,
দয়া করে একজনকে আমার হয়ে একটা বার্তা পৌঁছে দিও।
ওর নাম হুয়াং ইয়াওশি।
বলবে ওর জন্য একজন নারী আমার শহরে অপেক্ষা করছে।
জানি না আমি অমনটা কেন করলাম।
নিজেকে নিয়ন্ত্রন করতে পারিনি।
যখন হেঁটে যাচ্ছিলাম,
অনুভব করলাম মেয়েটার চোখের জল ধীরে ধীরে আমার মুখের উপরে শুকিয় যাচ্ছে।
নিজেকে প্রশ্ন করলাম যে আমার বউ আমার জন্য অশ্রু ঝরিয়েছে কি না।
লোকে বলে তরবারি যদি দ্রুত আঘাত করে,
ক্ষত থেকে রক্ত ঝরে বাতাসের মতো দীর্ঘশ্বাস ফেলে।
কখনো ভাবিনি প্রথম যখন সেই ধ্বনি শুনবো,
তা উদ্গত হবে আমার নিজ রক্তধারা থেকে।
বাইলু- শরৎ আসছে [পূর্ব এশিয়ার ঐতিহ্যবাহী চন্দ্র-সৌর ক্যালেন্ডারের বছরের ২৪টি পর্যায়ের পঞ্চদশ অংশ, (প্রায় ১৬ই সেপ্টেম্বর থেকে ১লা অক্টোবর পর্যন্ত)]
এই লোকের নাম হং শি।
তলোয়ার চালনায় সে খুব দ্রুত,
কিন্তু সে জুতো পরতে পছন্দ করে না।
যদিও আমি জানতাম সে আমাকে অনেক অর্থ উপার্জন করে দিতে পারে,
তাকে নিয়ে আমার মন সবসময় উশখুশ করতো।
এক জ্যোতিষী আমায় সতর্ক করে দিয়েছিলেন,
"সংখ্যা ৭ অথবা চি নামের লোকেদের এড়িয়ে চলবে।"
যখন তার সাথে প্রথম দেখা হলো, সে তখন সবে গ্রাম থেকে এসেছে।
জানো তোমাকে কেন খেতে ডেকেছি?
না।
কারণ আমি জানি তুমি ক্ষুধার্ত।
আমি তোমাকে কিছুক্ষণ ধরে দেখছিলাম।
তুমি সারাদিন ঐ দেয়ালের সাথে হেলান দিয়ে বসে ছিলে এবং এত দুর্বল ছিলে যে তুমি নড়তে পারছিলে না।
আর তোমাকে অসুস্থও মনে হয়নি।
তোমার মত অনেক যুবককে দেখেছি।
তরবারির কিছু কৌশল তুমি জানো, সেজন্য তুমি নিজেকে অজেয় মনে করো।
কিন্তু এটা অনেক কঠিন কাজের ক্ষেত্র।
একজন তলোয়ারীধারী হওয়াটা তোমাকে সাধারণ কাজ করতে বাধা দেয়।
কৃষিকাজ তোমার জন্য উপযুক্ত।
দস্যুতাও সম্মানজনক নয়।
রাস্তায় প্রদর্শন করাটাও কৌতুকের শামিল।
তাহলে তুমি কীভাবে জীবিকা উপার্জন করো?
সেরা তলোয়ারবাজদেরও পেটপুজো করতে হয়।
আমার কাছে তোমার জন্য একটা উপযুক্ত কাজ আছে।
ভালো অর্থ পাবে...
সাথে কাজটা সম্মানজনক। কী বলো তুমি?
হ্যাঁ?
বিষয়টা ভেবে দেখো, তবে একটু দ্রুত করো।
যেমনটা জানো, তোমার পেট দ্রুত খালি হয়ে যাবে আবার।
হং শি আসার পরপরই,
দস্যুরা ফিরে আসে।
গ্রামবাসীদের সাথে দেখা করাতে নিয়ে যাওয়ার আগে ,
তাকে এক জোড়া জুতা কিনে দিয়েছিলাম,
কারণ জুতা পরা একজন তলোয়ারদার এবং খালি পায়ের একজন তলোয়ারদারের দাম সম্পূর্ণ আলাদা।
তো আপনাদের ১০ তাল রূপা অনেক বেশি মনে হয়?
আপনারা সবসময় সস্তা একজনকে পেতে পারেন।
দেখুন, ওখানে কয়েকজন আছে।
ওদের পায়ে জুতাও নেই।
তাদের কয়েক পয়সা দিলেই তারা লাফিয়ে এসে কাজটা গ্রহণ করবে।
কিন্তু সেই তলোয়ারবাজকে কিভাবে বিশ্বাস করবেন...
যার জুতো কেনারও সামর্থ্য নেই?
যদি সে ধরা পড়ে যায়..
এবং দস্যুদের বলে দেয় আপনারা তাকে ভাড়া করেছেন তখন?
তখন কী হবে?
এখন, আমি বলছি না যে আমার বন্ধু সেরা।
আমি যেটা বলছি যে, যখন আপনাদের পরিবারের জীবন সংকটে,
তখন কি মনে হয় না...
আপনাদের উচিত জুতো পরিহিত কাউকে বিশ্বাস করা?
কাজটার জন্য প্রস্তুত করতে,
আমি হং শিকে একটা জিনিস দেখাতে নিয়ে গেলাম।
লাশ কেন?
কারণ এই লাশ কথা বলতে পারে।
দুদিন আগে, দস্যুদের সঙ্গে তার যুদ্ধ হয়।
সে ভেবেছিল সে তাদের সবাইকে পরাজিত করতে পারবে।
কিন্তু সে ভুল ছিল।
এই ক্ষতটা দেখেছো? এটাই তার জীবন কেড়ে নিয়েছে।
এটা অন্য ক্ষতগুলো থেকে ভিন্ন,
বাম থেকে ডানে টানা হয়েছে তলোয়ার।
একদম অনন্য।
এর মানে যে এই মারণ আঘাত করেছে,
তার কেবল একটা আঘাত করাই যথেষ্ট।
যখন দস্যুদের সাথে লড়াই করবে,
একজনের সন্ধান করবে,
সেই বাঁহাতি তলোয়ারবাজ।
যদি আমি মারা যাই, দয়া করে লোকেদের দেখতে আনবে না।
আমি কথা বলা লাশ হতে চাই না।
ষষ্ঠ চান্দ্র মাসের পনেরতম দিন। আবহাওয়া ছিল রৌদ্রোজ্জ্বল এবং ঝড়ো।
পঞ্জিকায় লেখা আছে, "বিচারের তারকার উত্থান হবে।"
"রক্ত বইবে। যাবে না বেশি দুরে।"
"দুর্যোগ এড়াতে পবিত্র ধর্মগ্রন্থ পড়বে।"
যারা টাকা গণনা করতে পরোয়া করে না...
শীঘ্রই তা ব্যয় হয়ে যায়।
কিন্তু হং শি এরকম নয়। সে পইপই করে প্রতিটা পয়সা গুণে নেয়।
এরকম মানুষ দীর্ঘস্থায়ী হয় না।
সপ্তম চান্দ্র মাসের দশম দিন। শরতের প্রথম দিন।
পঞ্জিকায় লেখা আছে, "বাতাস শীতল হচ্ছে। বন্ধুদের সাথে দেখা করার শুভ যোগ।"
"নতুন নৌকার নাম দিও না।"
হং শি?
সে চলে গেছে।
সে ফিরবে বলে মনে হয় না।
আপনার অন্য কোথাও গিয়ে খোঁজ করুন।
শুনেছেন আমার কথা?
একজন নারীকে বোকা বানানো ততটা সহজ নয় যতটা মনে হয়।
তাকে দেখে সাদাসিধে মনে হতে পারে,
কিন্তু সে তার স্বামীকে খুব ভালোভাবে চেনে।
কারণ হং শি কখনো তার উট ফেলে যায় না।
তোমাকে বাড়িতে অপেক্ষা করতে বলেছিলাম।
কেন আমাকে অনুসরণ করছো?
বাড়িতে যাও!
যাও!
না!
যাও বাড়িতে! যাও!
বাড়িতে যাও!
যাও!
যেতে থাকো! যাও!
কয়েকদিন ধরে সে বাইরে অপেক্ষা করছে।
সে কিছুতেই শোনে না। আমি কী করতে পারি?
একজন বউকে সাথে করে নিয়ে আমি কীভাবে একজন তলোয়ারবাজ হবো?
কে বলেছে তুমি পারবে না?
ইচ্ছা থাকলেই উপায় হয়।
আমি একসময় তোমার মত ছিলাম।
মহিমার চিন্তায় আমার মাথা পুর্ণ ছিলো।
তাই আমি আমার স্ত্রীকে বাড়িতে একা রেখে আসি।
যখন ফিরলাম, দেখতে পেলাম...
আমার স্ত্রী আমার ভাইকে বিয়ে করে নিয়েছে।
প্রতিদিন এখানে আসাটা অর্থহীন।
তোমার কাছে টাকা না থাকলে আমি তোমাকে সাহায্য করতে পারব না।
বাড়ি যাও।
আমি পায়ে পড়ছি।
পায়ে পড়লেই হবে না।
আমি কেবল একজন মধ্যস্থতাকারী।
তোমাকে একমাত্র তুমিই সাহায্য করতে পারো।
বেঁচে থাকার জন্য সব মানুষেরই কিছু না কিছু প্রয়োজন।
অন্যরা হয়তো এটাকে সময়ের অপচয় মনে করতে পারে,
কিন্তু তার কাছে এটা গুরুত্বপুর্ণ ছিলো।
সপ্তম চান্দ্র মাসের পনেরোতম দিন। বৃষ্টি হলো।
পঞ্জিকা অনুসারে, "বর্ষা নক্ষত্র বিপদ নিয়ে আসে।"
"প্রতিভার নক্ষত্র পথ প্রদর্শন করে।"
"এখন নিজেকে শুদ্ধ করার সময়। বাড়ি ছেড়ে বের হবে না।
"উত্তরে চরম বিপদ।"
আমি যদি ঐ সেনা তলোয়ারবাজদের জায়গায় থাকতাম,
মরতে অস্বীকৃতি জানাতাম।
ওই সমস্ত জীবনের প্রদীপ নিভে গেল কেবল একটি ডিমের বিনিময়ে।
তুমি একটা ডিম পেলে, কিন্তু একটা আঙুল হারালে। এর কি খুব দরকার ছিলো?
না।
কিন্তু নিজেকে জীবন্ত বোধ করলাম।
আবার নিজ সত্ত্বাকে ফিরে পেয়েছিলাম।
এটা তেমন কঠিন বিষয় না।
কিন্তু আমি আমার গতি হারিয়ে ফেলেছি।
আগে কখনো দ্বিধা না করায় আমি ক্ষিপ্র ছিলাম।
যদি আমার কাছে কিছু সঠিক মনে হয়, আমি তা করবোই।
টাকা নিয়ে আমি কখনো ভাবিই নি।
ভাবলাম সবসময় এভাবেই থাকব।
তখন সেই মেয়েটা আমার কাছে সাহায্য চাইলো,
এবং আমি জানতাম যে আমি একজন বদলে যাওয়া মানুষ।
আম তার প্রস্তাব ফিরিয়ে দিলাম...
কারণ জানতাম তুমিও এটাই করবে।
এর জন্য নিজের প্রতি ঘৃণা হলো।
তোমার থেকে নিজেকে আলাদা করতে পারছিলাম না।
হারিয়ে ফেলি নিজ সত্তাকে।
আমি হতে চাই না তোমার মতো,
কারণ আমি জানি তুমি কখনো...
একটা ডিমের বিনিময়ে নিজের জীবন ঝুঁকিতে ফেলবে না।
এটাই আমাদের দুজনের মধ্যকার পার্থক্য।
দয়া করে হং শিকে সাহায্য করো!
সে গুরুতর আঘাত পেয়েছে, তাই না?
দয়া করে একজন বৈদ্য নিয়ে আসো।
বৈদ্য?
এর জন্য টাকা দরকার।
দুঃখের বিষয় আমার কাছে কোনো ডিম নেই।
নয়তো তোমাকে কয়েকটা ধার দিতাম...
যেহেতু তুমি সেগুলো দিয়ে মানুষকে প্রভাবিত করতে পারদর্শী।
আমি ওকে সাহায্য করবো না...
কারণ ও আমার কথা শোনেনি।
এর জন্য দায়ী তুমি।
তুমি বাঁচাও তাকে।
তুমি খুব অসহায় বলে আমার কাছে এসেছো।
এমন একটা মুহূর্তেরই অপেক্ষা করছিলাম আমি।
একবার আমাকে বলেছিলে যে নিজেকে কখনোই তুমি বিক্রি করবে না।
বেশ, এবার দেখা যাক তুমি এখনও তোমার কথায় অটল থাকতে পারো কি না।
কী ভাবছো তুমি?
কিছু না।
আমার জন্য কিছু করতে যেয়ো না।
যদি আমি মারা যাই,
খুশি মনে মরবো।
আমি একটা ডিমের বিনিময়ে তোমাকে সাহায্য করেছি।
সেটা খেয়েছি আমি।
আমার আর কোনো ঋণ তোমার বাকি নেই।
মনে রেখো, কোনো বোকামি করবে না।
সেদিনের পর থেকে,
আর কখনো সেই মেয়েটাকে দেখতে পাইনি।
মনে হয় না আমি আর আমার তলোয়ার ব্যবহার করতে পারবো।
তোমার তলোয়ার ব্যবহারের প্রয়োজন নেই।
চেহারা দিয়েই মানুষকে ঘায়েল করা যায়।
একটা আঙুল না থাকা তোমার যশ বাড়াতে সাহায্য করবে।
তুমি তোমার দর বাড়াতে পারবে।
কী হয়েছে?
বাড়ির কথা মনে পড়ছে?
এত সহজেই যদি বাড়ি ফেরার জন্য কাতর হয়ে পড়ো,
তাহলে বাড়ি ছাড়তে গেলে কেন?
কখনো ভেবে দেখেছো এই মরুভুমির ওপারে কী আছে?
আরেকটা মরুভুমি।
প্রশ্নটা সকলেই জীবনের কোনো না কোনো সময়ে জিজ্ঞাসা করে।
পাহাড় দেখলেই তার ওপাশে কী রয়েছে তা জানতে চায়।
আমি তাকে বলতে চাইছিলাম...
পাহাড়ের অপর পাশটাতে হয়তো এরকমই পাহাড়।
পেছনে তাকালেও,
বাড়িটা অতটা খারাপও দেখায় না।
কিন্তু সে তো শোনার পাত্র নয়।
সে এমন ধারার মানুষ ছিলো...
যাকে নিজের দিকে নজর দিতে হবে।
কোথায় যাচ্ছো?
এমন জায়গায় যেখানে আগে কখনো যাইনি।
ভাগ্য সহায় হলে, আমার নাম হবে।
যদি কোনোদিন নয় আঙুলের বীরের কথা শোনো,
জেনে রাখবে সেটা আমি।
আর সে?
সাথে করে নিয়ে যাবো ওকে। তুমি যেমনটা বলেছো, ইচ্ছা থাকলেই উপায় হয়।
উপরন্তু, মার্শাল আর্টের কোন শিক্ষাই একজন পুরুষকে তার স্ত্রীকে সাথে নিতে নিষেধ করে না। তাই না?
চলো!
আমি হঠাৎ বুঝতে পারলাম কেন তারা দুই আত্মা এক প্রাণ।
কারণ তারা উভয়েই ছিলো তাদের অন্তর থেকে সৎ।
তাদের চলে যেতে দেখে,
ঈর্ষা হচ্ছিলো আমার।
একবার আমারও এমন সুযোগ হয়েছিলো।
কেন জানি না তা...
হেলায় হারিয়ে ফেললাম।
যেদিন তারা চলে গেল, দখিনা বাতাস বইছিল।
তারা সেই বাতাসের মধ্যেই চলার সিদ্ধান্ত নিলো।
সেদিন ছিলো অষ্টম চান্দ্র মাসের ১৫তম দিন।
পঞ্জিকায় এটা নিয়ে বলা আছে,
"সপ্তর্ষিমন্ডল একত্রিত হবে। ভাগ্য উত্তরে সদয় হবে।"
তিন বছর পরে, হং শি ভিক্ষুকদের একটি দলে যোগ দেয়।
সে তাদের দলপতি হয়েছিলো এবং উত্তরের ভিক্ষুক হিসাবে পরিচিত ছিলো।
তার আরো অনেক পরে, তার সাথে তুষার পাহাড়ে ওউইয়াং ফেং এর দ্বৈরথ হয়...
যেখানে তারা একা অপরকে হত্যা করে।
হং শি চলে যাওয়ার পরে, অবিরাম বৃষ্টি হয়েছিল।
প্রতিবার যখন বৃষ্টি পড়তো, আমার ওর কথা মনে পড়তো।
ও একসময় আমায় ভালোবেসেছিলো।
হয়তোবা বিষয়টা কাকতালীয়,
তবে যখনি আমি কোনো সফরে বের হতাম...
বৃষ্টি পড়তো।
ও বলেছিলো, ও যখন দুঃখে থাকে তখন এমনটা হয়।
পরে, সে আমার ভাইকে বিয়ে করে নেয়।
তাদের বিয়ের দিন,
আমি হোয়াইট ক্যামেল পর্বত ছেড়ে চলে আসি।
যতবারই আমায় জিজ্ঞাসা করো না কেন, আমার উত্তর একই থাকবে। আমি তোমার সাথে যাবো না।
শেষবারের মতো জিজ্ঞাসা করছি।
তুমি যাবে আমার সাথে?
আমি এখানেই থাকবো। মনে রেখো, আমি এখন তোমার ভাইয়ের স্ত্রী।
শুধুমাত্র একজন পুরুষই আমাকে স্পর্শ করতে পারে আর সে তোমার ভাই।
অন্য কোনো পুরুষের সেই অধিকার নেই।
লিছুন- শীত বিদায় নিচ্ছে [পূর্ব এশিয়ার ঐতিহ্যবাহী চন্দ্র-সৌর ক্যালেন্ডারের বছরের ২৪টি পর্যায়ের প্রথম অংশ, (প্রায় ১৫ই ফেব্রুয়ারি থেকে ২৮শে ফেব্রুয়ারি পর্যন্ত)]
আমার উত্তরীয়র দিকে তাকিয়ে আছো কেন?
এটা আমার স্বামীর।
তোমার কাছে কেন এটা?
সে কি মারা গেছে?
আমি অনেক বছর ধরে পীচ ফুল দেখিনি।
এই বসন্তে গিয়েছিলাম দৃষ্টিহীন তলোয়ারধারীর বসতগ্রামে।
এবং আশ্চর্যজনকভাবে,
আমি কোনো পীচ ফুল দেখতে পাইনি।
এই উত্তরীয়টা নিয়ে আমার কোনো লাভ নেই।
চলে যাওয়ার সময় বুঝতে পারলাম,
এই জায়গায় কস্মিনকালেও কোনো পীচ ফুল ফোটেনি।
"পীচ ফুল" ছিলো মূলত এক নারীর নাম।
নারীটি যখন কাঁদছিল,
আমি হঠাৎ বুঝতে পারলাম কেন হুয়াং ইয়াওশি প্রতি বছর আমার সাথে দেখা করতে আসে।
ও এক অদ্ভুত ছেলে, তাই না?
নিজের মধ্যেই থাকে।
আমি জানি না ও অভদ্র না কি লাজুক।
কখনো কারো কাছে কিছু চায় না।
অন্য একজনকে গিয়ে দিতে হয়।
প্রথমে, আমি ওর সাথে মিশলাম।
ধীরে ধীরে ধৈর্য হারিয়ে ফেললাম।
আমি সর্বক্ষণ ওকে ভালোবাসলেও, কথাটা ওর কাছ থেকে গোপন রেখেছি।
কারণ আমি জানি অধরা ফল বেশি মিষ্টি হয়।
যখনই ও ওর ছেলের দিকে মমতার দৃষ্টিতে তাকাতো,
আমি বুঝতাম ও অন্য কারো কথা ভাবছে।
আমি ওউইয়াং ফেং এর প্রতি ঈর্ষান্বিত।
আমি ভালোবাসা পাওয়ার কামনা করি,
তাও এখনো কেবলই অন্যকে কষ্ট দিই।
আমি সবসময় ভেবেছি তোমরা দুজন একসাথে থাকবে।
তাকে বিয়ে করলেনা কেন?
ও কখনো বলেনি আমাকে ও কতটা চায়।
কিছু কথা বলার প্রয়োজন পড়ে না।
কিন্তু আমার এটাই শোনার প্রয়োজন ছিলো।
ও রাজি হয়নি।
ও নিশ্চিত ছিল যে আমি ওকে বিয়ে করবো।
ও কখনো ভাবেনি যে আমি ওর ভাইকে বিয়ে করবো।
বিয়ের রাতে ও আমাকে ওর সাথে যেতে বলেছিলো।
কিন্তু আমি মানা করে দিই।
কেন ও শুধু আমাকেই চাইলো যখন ও জানতো যে আমাকে পাবে না?
যদি ও আমাকে এভাবেই চায়,
আমি সিদ্ধান্ত নিয়েই ওকে কখনোই আমাকে পেতে দেবো না।
ভালোবাসা যদি হয় প্রতিযোগিতা,
জানি না সে বিজেতা কি না।
কিন্তু একটা জিনিস নিশ্চিত জানতাম,
আমি শুরু থেকেই হেরে বসে ছিলাম।
এই নারী আমাকে পীচ ফুলের মোহে ফেলেছে।
আমি প্রতি বছর তাকে দেখেছি যখন পীচ ফুল ফোটে।
আমি ওউইয়াং ফেংয়ের সাথে দেখা করতে গিয়েছিলাম,
কারন এই নারী তার খবরাখবর জানতে চেয়েছিলো।
ওউইয়াং ফেংয়ের জন্য,
আমি প্রতিবছর তার সাথে দেখা করার একটা অজুহাত পেলাম।
জানো এখন আমার জীবনে সবচেয়ে গুরুত্বপুর্ণ জিনিসটা কী?
নিঃসন্দেহে, তোমার ছেলে।
আমিও একসময় তাই ভাবতাম।
কিন্তু দিনে দিনে ওকে বড় হতে দেখে,
বুঝলাম একদিন ও আমাকে ছেড়ে চলে যাবে।
আমার কাছে এখন আর কিছুই যায় আসে না।
আমি আগে ভাবতাম কিছু কথা কথা আছে খুবই গুরুত্বপুর্ণ।
একবার তা বলা হলে চিরকাল তার রেশ রয়ে যায়।
কিন্তু এখন যখন পিছনে ফিরে তাকাই,
বুঝতে পারি এতে কোনো ফারাকের সৃষ্টি হয় না।
সবকিছু বদলে যায়।
আমি সর্বদা নিজেকে বিজয়ী ভাবতাম...
যতক্ষন না একদিন আয়নার দিকে তাকালাম...
এবং এক হেরোর মুখ দেখতে পেলাম।
আমার জীবনের ভালো সময়গুলোতে,
যাকে ভালোবাসতাম সে আমার পাশে ছিলো না।
দারুণ হতো না যদি আমরা অতীতে ফিরে যেতে পারতাম?
তুমি ওর ভালো বন্ধু।
তুমি তাকে বলোনি কেন যে আমি এখানে আছি?
আমি তোমাকে কথা দিয়েছি।
তাই আমি বলিনি।
খুবই সৎ তুমি।
অল্প সময় পরেই, সে অসুস্থ হয়ে পড়ে এবং মারা যায়।
মারা যাওয়ার আগে, সে আমাকে ফেংকে দেয়ার জন্য একটা মোদিরার ভান্ড দিয়েছিলো।
সে আশা করেছিলো ওউইয়াং ফেং তাকে ভুলে যাবে।
বলা হয় স্মৃতিই মানুষের সমস্যার মূল।
সেই বছর, আমি আমার স্মৃতি হারাতে শুরু করি।
এখন আমি কেবল পীচ ফুলের প্রতি অস্পষ্ট এক অনুরাগের কথা মনে করতে পারি।
ছয় বছর পর, হুয়াং ইয়াংওশি পীচ ফুলের দ্বীপে যায়...
এবং সন্ন্যাসী হয়ে জীবন যাপন করতে থাকে।
সে নিজেকে পীচ ফুলের দ্বীপের প্রভু হিসেবে অভিহিত করে।
অন্যরা তাকে ডাকতো প্রাচ্যের প্রভু নামে।
জিংঝে: বসন্ত ফিরে আসছে
বসন্ত শুরু হয়েছে। পোকামাকড়রা শীঘ্রই জেগে উঠবে।
প্রতিবছর এই সময়ে একজন বন্ধু দেখা করতে আসে।
কিন্তু এ বছর ওকে দেখতে পাইনি।
তার পরপরই, হোয়াইট ক্যামেল পর্বত থেকে একটা চিঠি পেলাম।
ওতে লেখা ছিলো, আমার ভাইয়ের স্ত্রী দুই শীত আগে আমার গেছে।
আমি জানতাম হুয়াং ইয়াওশি আর আসবে না।
তাও আমি অপেক্ষা করলাম।
২ দিন ২ রাত আমি দরজার সামনে বসে ছিলাম।
মেঘের আনাগোনা দেখে বুঝতে পারলাম,
এখানে বহুদিন ধরে বসবাস করলেও,
কখনো মরুভূমির দিকে তাকাইনি।
আগে, যখন পাহাড় দেখেছিলাম,
জানতে চেয়েছিলাম ওর আড়ালে কী আছে।
কিন্তু এখন আর চাই না।
ভাগ্য আমাকে অনাথ করেছে।
ছোটবেলায় আমার বাবা-মা মারা গেছেন।
আমার ভাই আমাকে বড় করেছে।
অনাথ হওয়ায়,
অল্প বয়স থেকেই নিজের খেয়াল নিজেকে রাখতে হয়েছে।
আমি শিখেছি যে প্রত্যাখ্যান এড়ানোর সর্বোত্তম উপায় হলো...
প্রথমে অন্যকে প্রত্যাখ্যান করা।
সেজন্য...
আমি আর কখনো বাড়ি ফিরলাম না।
জায়গাটা খারাপ এমন না।
কিন্তু কীসের জন্য ফিরে যাবো?
আমি পুর্ণগ্রাস সূর্যগ্রহণের প্রভাবে জন্মগ্রহণ করেছি।
ভালোবাসা ছিলো আমার সাধ্যের বাইরে প্রথম থেকেই।
সে রাতে, আমার হঠাৎ পান করার প্রয়োজন হয়ে পড়লো।
জাদু মোদিরার পুরো ভান্ড শেষ করে ফেললাম।
যথারীতি আমি আমার ব্যবসা চালিয়ে গেলাম।
তোমাকে দেখে, আমি বলতে পারি যে তোমার বয়স প্রায় চল্লিশ বছর।
এই ৪০ বছরে,
নির্দিষ্ট কিছু লোকের সাথে নিশ্চয়ই দেখা করতে চাও নি।
হয়তো তারা তোমাকে কষ্ট দিয়েছে।
হয়তো তুমি তাদের হত্যা করার কথাও ভেবেছো।
কিন্তু তোমার সাহস হয়নি।
আসলে হত্যা করাটা তেমন কোনো ব্যাপার না।
এটা একদম সহজ কাজ।
এখন আমার একজন বন্ধু আছে যে কিছু মার্শাল আর্ট জানে।
ও দিনকাল এখন খারাপ যাচ্ছে।
ওকে অল্প কিছু টাকা দিলে, তোমার জন্য ওই লোকটিকে দুনিয়া থেকে সরিয়ে দেবে।
চিন্তা করে দেখো।
কিন্তু দ্রুত করো।
যদি বসে থাকো...
যখন খুব বেশি ব্যবসা থাকে না, আমি হোয়াইট ক্যামেল মাউন্টেনের দিকে চেয়ে থাকি।
আমার এখনও স্পষ্ট মনে আছে সেখানে একজন নারী আমার জন্য অপেক্ষা করছিলো।
জাদু মোদিরাটা ছিলো তার আমার সাথে করা একটা রসিকতা।
যত ভুলে যাওয়ার চেষ্টা করা হয়, তত বেশি করে মনের মধ্যে গেঁথে থাকে।
লোকে বলে,
যখন বুঝতে পারবে তুমি যা চাও তা পাবে না, তখন ভালো হয়..
সেটা না ভুলে যাওয়া।
জানি না কেন এই স্বপ্নগুলো বারবার দেখছি।
এরপর আমি শীঘ্রই এই মরুভূমি ছেড়ে চলে গেলাম।
যেদিন আমি মরুভূমি ছাড়লাম, সেদিন সম্পর্কে পঞ্জিকায় লেখা ছিলো...
"এগিয়ে যায় ভ্রমণের নক্ষত্র। অগ্নি স্বর্ণকে করে পরাভূত। সৌভাগ্য পশ্চিমেই নিহিত।"
পরের বছর, ওউইয়াং ফেং হোয়াইট ক্যামেল পর্বতে ফিরে যায়।
এবং পশ্চিমের প্রভু হিসাবে পরিচিতি লাভ করে।
সাবটাইটেলটি দিয়ে এই সিরিজ এপিসোডটি উপভোগ করার জন্য ধন্যবাদ। অনুবাদককে সাপোর্ট করতে (BKash/Rocket- 01721330162) ╰┈➤ ❝ [ ফেসবুকে আমিঃ fb.com/SKD215 ] ❞